By Ghumt Aaaina, 18 May, 2019, 20:00
भोपाल । पातालकोट एक्सप्रेस मई के महीने भर तक रद्द रहेगी। यह ट्रेन भोपाल के रास्ते दिल्ली सराय रोहिल्या से छिंदवाड़ा के बीच चलने वाली है। इस ट्रेन के अलावा अप-डाउन की 16 अन्य ट्रेनों को भी मई महीने की अलग-अलग तारीखों में रद्द किया है। ये ट्रेनें धौलपुर-झांसी के बीच पटरी जोड़ने व ट्रैक मेंटेनेंस के काम के चलते रद्द की गई हैं। ट्रेनों के रद्द रहने से यात्रियों को परेशान होना पड़ेगा।
पटरियों पर काम चलने के कारण जो ट्रेने प्रभावित रहेगी उनमें ट्रेन नंबर 14624 पातालकोट एक्स. 18 से 30 मई तक, 14623 पातालकोट एक्स. 19 से 31 मई, 12807 समता एक्स. 18 से 29 मई, 12808 समता एक्स. 20 से 31 मई, 12803 स्वर्ण जयंती एक्स. 17 से 27 मई, 12804 स्वर्ण जयंती एक्स. 19 से 29 मई, 12645 एर्नाकुलम-निजामुद्दीन एक्स. 18 व 25 मई, 12646निजामुद्दीन-एर्नाकुलम एक्स.21व 28 मई, 12147कोल्हपुर-निजामुद्दीन एक्स. 21 व 28 मई, 12148 निजामुद्दीन-कोल्हपुर एक्स. 23 व 30 मई, 12643 त्रिवेंद्रम-निजामुद्दीन एक्स. 21 व 28 मई, 12644 निजामुद्दीन-त्रिवेंद्रम एक्स. 24 व 31 मई,
12781 मैसूर-निजामुद्दीन एक्स. 17 व 24 मई, 12782 निजामुद्दीन-मैसूर एक्स. 20 व 27 मई, 22125 नागपुर-अमृतसर एक्स. 18 व 25 मई, 22126 अमृतसर-नागपुर एक्स. 20 व 27 मई तक प्रभावित रहेगी।